อยุธยาเป็นจังหวัดที่ขึ้นชื่อเรื่องก๋วยเตี๋ยวเรือ มีมากมายหลายร้านให้เลือกชิม รอบนี้ผมพาไปลองก๋วยเตี๋ยวเรือลูกชิ้นยักษ์ที่โด่งดังพอสมควรนามก๋วยเตี๋ยวเรือนายรัน ตั้งอยู่ตรงข้ามสวนสมเด็จย่่า กินอิ่มในสนนราคามิตรภาพ มาดูกันว่ารสโอชาถูกใจหรือไม่

ผมสั่งผัดไทยกุ้งสด มาพร้อมกุ้งแกะเปลือกขนาดปานกลาง กินได้สบาย ๆ ตามมาตรฐาน 

อีกชามจัดว่าเด็ดขาด เส้นหมี่หมูลูกชิ้นยักษ์ น้ำซุปกลมกล่อม ลวกเส้นและถั่วงอกได้พอดี ลูกชิ้นยักษ์ไม่แป้ง หมูสดกับตับเนื้อดี ปริมาณก็เยอะ แนะนำเลยถ้าผ่านแถวนั้นควรลองให้ได้

รูปแบบร้านอาจเป็นเพิงธรรมดา แอร์ธรรมชาติ แต่มีไวไฟฟรีให้ใช้อย่างกับร้านกาแฟ ช่วงนี้หลีกเลี่ยงการใช้บริการตอนเที่ยง ลูกค้าหนาแน่นนั่งกันเต็มร้าน อากาศยิ่งร้อน ๆ อยู่